text: Bil endte på taget på motorvejen
  06 december 2011 kl. 07.43
  En dansk mand i en hollandsk indregistreret bil kørte galt på motorvej E45 mellem Vejle og Kolding ved udfletningen mod Kolding og Fredericia, oplyser politiet.
  Uheldet skete mandag aften ved 20.25-tiden på grund af høj hastighed, hvorved manden mistede herredømmet over bilen. Køretøjet rullede rundt og endte på taget. Manden var fastklemt.
  Efter frigørelsen af bilisten, blev han kørt til tjek på sygehuset.
  - Men han er tilsyneladende sluppet uden skader, fortæller vagtchef hos Sydøstjyllands Politi, Hans Hoffensetz til Radio VLR.
  